Kniha je biblickým komentárom Jánovho evanjelia, ktoré počúvame (a azda i počujeme) každoročne na Veľký piatok. Cez postavy, ktoré k nám živo prehovárajú, a tiež vďaka osvetleniu kultúrneho, spoločenského, historického a politického pozadia danej doby môžeme lepšie porozumieť okolnostiam Ježišovho utrpenia a smrti.Kto vyslovil slová, ktoré vedú k vykonaniu rozsudku smrti?Kto všetko si nemôže umyť ruky nad smrťou Ježiša Krista?Odpovede prichádzajú postupne a privádzajú čitateľa na cestu, po ktorej sa dá ísť jedine hlbšie a hlbšie, ďalej a ďalej... Až do chvíle, kedy otázky prestanú byť podstatné. Veľkonočné tajomstvo aj napriek poodhaleniu ostáva tajomstvom. Jedinou otázkou a zároveň odpoveďou, ktorú možno objavovať neustále nanovo je Život, Ten, ktorý je živý... Autor knihy Alberto Maggi je rehoľníkom rádu Služobníkov Márie a riaditeľom Centra pre biblické štúdium v Montefane (Taliansko). Pravidelne organizuje biblické semináre a pripravuje komentáre nedeľných evanjelií. Odhaľuje zmysel a význam slov, zdanlivo nepodstatných a pomáha tak každému poslucháčovi i čitateľovi otvárať sa posolstvu evanjelia ako skutočne DOBREJ, tej NAJLEPŠEJ zvesti pre jeho život.